တင်းယၢမ်ႈ (8ၶေႃႈ တႃႇၽူႈဢွၼ်ႁူဝ်

1 . လွင်ႈယိူၼ်ႉၵၼ်ႈ
=============
ၽူႈဢွၼ်ႁူဝ်ၼိုင်ႈၵေႃႉဢၼ်ဝႃႈၼၼ်ႉတေလႆႈမီးလွင်ႈ
ယိူၼ်ႉၵၼ်ႈသုင်မၢင်ပွၵ်ႈမၢင်လႂ် တေမီးလၢႆလွင်ႈလၢႆ
တၢင်း ဢၼ်ႁဵတ်းႁႂ်ႈၸဝ်ႈၵဝ်ႈ ၸႂ်လမ်တေႃးသဢွၵ်ႇ
လႄႈသင် ဢမ်ႇလီမႃးလူင်းသႂ်ႇတီႈလုၵ်ႈၼွင်ႉ ။

2 . လွင်ႈယုၵ်ႉယွင်ႈ
=============

ၽူႈဢွၼ်ႁူဝ်ၼိုင်ႈၵေႃႉဢၼ်ဝႃႈၼၼ်ႉတေလႆႈမေႃ
ယုၵ်ႉယွင်ႈၼိူဝ်ၼမ်ႉၵတ်ႉလုၵ်ႈၼွင်ႉ ယၢမ်းမိူဝ်ႈၶဝ်ႁဵတ်း
ၵၢၼ် ၶႅမ်ႉလႅပ်ႈ သမ်ႉဝႃႈၵၢၼ်ဢၼ်ၼၼ်ႉပဵၼ်ၼႃႈၵၢၼ်
လဵၵ်ႉꧦဢွၼ်ႇဢၼ်ၼိုင်ႈၵူၺ်းၵေႃႈယဝ်ႉ ။

ဢဝ်ၵႂၢမ်းယုၵ်ႉယွင်ႈသေပၼ်ႁႅင်းၸႂ်ႁႂ်ႈၶဝ်သိုပ်ႇၶတ်းၸႂ်
ၼႃႈၵၢၼ်ၵႂႃႇထႅင်ႈၼႂ်းမိူဝ်းၼႃႈ ။

3 . မေႃဝၢင်းၶႂၢင်ႉပၼ်
==============

ၽူႈဢွၼ်ႁူဝ်ၼိုင်ႈၵေႃႉဢၼ်ဝႃႈၼၼ်ႉတေလႆႈမေႃ
ဝႆႉၸႂ်ယၢဝ်းꧦ ဝူၼ်ႉၵႂၢင်ႈ ꧦသေ မေႃ ပွႆႇဝၢင်းၶႂၢင်ႉပၼ်
လုၵ်ႈၼွင်ႉတူဝ်ၵဝ်ႇ ယၢမ်းမိူဝ်ႈၶဝ်ႁဵတ်းၽိတ်း ။

4 . ပၼ်လွင်ႈသုၼ်ႇတူဝ်
================

ၽူႈဢွၼ်ႁူဝ်ၼိုင်ႈၵေႃႉဢၼ်ဝႃႈၼၼ်ႉဢမ်ႇလူဝ်ႇႁူႉ
ၸွမ်းထၢမ်ၸွမ်းလွင်ႈသုၼ်ႇတူဝ်လုၵ်ႈၼွင်ႉၵူႈလွင်ႈၵေႃႈ
လႆႈ ပၼ်ႁႂ်ႈၶဝ်လႆႈမီးလွင်ႈသုၼ်ႇတူဝ်ႁင်းၶေႃၽွင်ႈ ။

5 . ပၼ်တိုဝ်ႉတၢင်း
=============

ၽူႈဢွၼ်ႁူဝ်ၼိုင်ႈၵေႃႉဢၼ်ဝႃႈၼၼ်ႉ မိူဝ်ႈလႆႈထူပ်း
လုၵ်ႈၼွင်ႉဢၼ်မီးတၢင်းၶတ်းၸႂ် တူင်ႉတိုၼ်ႇလႅတ်းၽၢႆ
ၼႂ်းလွင်ႈၼႃႈၵၢၼ်ၼၼ်ႉ ႁႂ်ႈမေႃပၼ်တိုဝ်ႉတၢင်းႁႂ်ႈၶဝ်
လႆႈႁဵတ်းၸွမ်းၼမ်ႉၵတ်ႉၶဝ်သေၵမ်း ။

6 . မီးၼမ်ႉၸႂ်လီ
===========

ၽူႈဢွၼ်ႁူဝ်ၼိုင်ႈၵေႃႉဢၼ်ဝႃႈၼၼ်ႉ တေလႆႈမီး
ၼမ်ႉၸႂ်လီတေႃႇၼိူဝ်လုၵ်ႈၼွင်ႉ ၸဵမ်လွင်ႈလၢတ်ႈလွင်ႈ
ၸႃ တၢင်းယၢမ်ႈလီၸိူဝ်းၼႆႉယဝ်ႉ ။

7 . မီးလွင်ႈၼပ်ႉယမ်
==============

ၽူႈဢွၼ်ႁူဝ်ၼိုင်ႈၵေႃႉဢၼ်ဝႃႈၼၼ်ႉ တေလႆႈမီး
လွင်ႈၼပ်ႉယမ်ၼိူဝ်လုၵ်ႈၼွင်ႉၸဝ်ႈၵဝ်ႇ ထိုင်တီႈဝႃႈ
ၸၼ်ႉၼႃႈၵၢၼ်ၶဝ်ဢမ်ႇပဵင်းတူဝ်ၵဝ်ႇၵေႃႈယဝ်ႉ ။

8 . ပၼ်လွင်ႈလွတ်ႈလႅဝ်း
================

ၽူႈဢွၼ်ႁူဝ်ၼိုင်ႈၵေႃႉဢၼ်ဝႃႈႁႂ်ႈမေႃပၼ်လွင်ႈလွတ်ႈ
လႅဝ်းလုၵ်ႈၼွင်ႉၸဝ်ႈၵဝ်ႇသေၵမ်း ၼင်ႇႁိုဝ်ၶဝ်တေဢမ်ႇ
လႆႈဢိုတ်ႇဢၢတ်ႇၵပ်ႉၸႂ်လႄႈၼင်ႇႁိုဝ်ၶဝ်မီးလွင်ႈၼပ်ႉ
ယမ်ၼိူဝ်တူဝ္ၵဝ်ႇ ။

ၼပ်ႉယမ်ထိုင်ၽူႈပၼ်ႁႅင်းလူဢၢၼ်ႇၵူႈၵေႃႉယူႇဢ​ေႃႈ ။

တႅမ်ႈ - မွၵ်ႇႁၢမ်းဢၢႆ ( ဝဵင်းသဝ်ႁိၼ် )
10 . 4 . 2019 ဝၼ်းပုတ်ႉ